贺新凉 送顾庵学士归武塘
王豸来 (Qing)
天际凉云卷。怯深秋、轻霜落叶，情难排遣。欲渡桑乾征马疾，不顾鸟啼花泓。途踯躅、宁愁足茧。此去鸳鸯湖上路，荡兰桡、木末烟波浅。莼鲈兴，知才展。故园高卧真尊显。筑閒居、三间书屋，草堂新扁。酌醴持螯田父饮，自有柴桑鸡犬。携蜡屐、风尘且免。回首蓟门双凤阙，老侏儒、索米亲坟典。缨组梦，归堪剪。